Perak ur blog pa 'z eus eus al lec'hienn c'hoazh?  Feiz! Peogwir on divarrek a-grenn war ar merañ lec'hiennoù hag eo beuzet mat merour hol lec'hienn.  Diwar-se evit heuliañ a-dost buhez Lik Ha Lik eo em eus savet ar blog.  Da skouer eo aet kuit Jeff an tabouliner hag en doa sonet ganeomp e Karaez.  Kavet e oa bet un erlec'hier a-feson gant Faber evit ar sonadeg hor boa graet e miz C'hwevrer er Mondo Bizarro gant Daonet ha Brieg Guerveno. Faber n'eo ket un den dianav (ha pell ac'hann) e bedig Lik Ha Lik rak eo a-drugarez dezhañ ez eus eus Lik Ha Lik. Tabouliner kentañ ar strollad eo ha skrivagner ur bern pozioù keit ha na oan ket gouest d'hen ober.  Met un erlec'hiadenn e oa nemetken.  Abaoe hon eus kavet un tabouliner ha na sone ket rock a-raok met gwell a-se. Damien e anv bihan, ha soner K.G.B (Kangourou Groove Box) ha Quest eo bet. D'an nebeutañ e vo graet un nebeut sonadegoù gant ar memes tabouliner ha vad a raio sur! Gant ma chomo...!!  Hag evit ar re o deus bet anavezet Lik Ha Lik mod-kozh e vo sonet en-dro div  ganaouenn e oamp boas da seniñ : Kala Yuga ha Div eur mintin. Met adkempennet int bet da vat.  Muioc'h a geleier diwezhatoc'h  Kentañ tro